Norsk Kulturarv er særlig opptatt av interessene til eierne av fredede og verneverdige eiendommer. Den har særlig vært opptatt av at statens vedtak om vern av kulturminner stiller eierne av disse i en vanskelig økonomisk situasjon, der offentlige plikter og krav ikke har stått i samsvar med offentlige tilskudd til å få dette til. Organisasjonen arbeider for å bevare slike kulturminner og også for at fredede kulturminner må kunne benyttes i forsvarlig næringsvirksomhet.